cyanic-selkie/wikianc huggingface dataset:
ข้อวิจารณ์วิกิพีเดีย
ความเอนเอียงอย่างเป็นระบบ
ผู้วิจารณ์ยังชี้ไปที่แนวโน้มการเขียนถึงประเด็นต่าง ๆ อย่างละเอียดโดยไม่คำนึงถึงความสำคัญโดยเปรียบเทียบ ตัวอย่างเช่น นักแสดงตลกชาวอเมริกันผู้หนึ่งเคยล้อสรรเสริญวิกิพีเดียว่า มีบทความเกี่ยวกับกระบี่แสง (ไลต์เซเบอร์) มากกว่าแท่นพิมพ์ (printing press) ส่วนหัวหน้าบรรณาธิการของสารานุกรมบริแทนนิกากล่าวว่า "คนจะเขียนเรื่องที่ตนสนใจ ดังนั้น เรื่องหลายเรื่องจึงไม่ได้เขียน และข่าวต่าง ๆ ก็มีรายละเอียดมาก ในอดีต บทความเกี่ยวกับพายุหมุนเขตร้อนฟรานซิสยาวเกินกว่า 5 เท่าของบทความเกี่ยวกับศิลปะจีน และละครโทรทัศน์ Coronation Street ยาวเป็นสองเท่าของบทความเกี่ยวกับ (อดีตนายกรัฐมนตรีสหราชอาณาจักร) โทนี แบลร์" วิธีการเปรียบเทียบบทความสองอย่าง คือบทความที่จัดเป็นสารานุกรมโดยดั้งเดิม และบทความที่คนนิยมมากกว่า ได้เรียกว่า "wikigroaning" (การคร่ำครวญเรื่องวิกิ) ส่วนข้อสนับสนุนการเปิดรับบทความแบบกว้าง ๆ ข้อหนึ่งอ้างว่า การเขียนเกี่ยวกับวัฒนธรรมประชานิยมของวิกิพีเดียที่บางครั้งละเอียดกว่า ไม่ได้ทำให้เหลือที่น้อยลงสำหรับเรื่องที่เป็นจริงเป็นจังกว่า
ในปี 2014 ผู้สนับสนุนการรักษาเน้นภาพรวม (holistic healing) และพลังจิตเป็นต้นเริ่มคำร้องผ่าน change.org ให้มี "การสนทนาที่เป็นวิทยาศาสตร์อย่างแท้จริง" ในวิกิพีเดีย โดยร้องว่า "ข้อมูลโดยมากในวิกิพีเดียเกี่ยวกับวิธีรักษาเน้นภาพรวมมีความเอนเอียง ทำให้เข้าใจผิด ล้าสมัย หรือไม่ก็ผิดโต้ง ๆ เลย" ส่วนจิมมี เวลส์ตอบว่า วิกิพีเดียให้ข้อมูลเกี่ยวกับงานที่ได้ตีพิมพ์ในวารสารวิทยาศาสตร์ที่น่านับถือเท่านั้น
ความโดดเด่นของประเด็นในบทความ
วิกิพีเดียมีแนวปฏิบัติเรื่องความโดดเด่นที่ใช้ระบุว่าประเด็นหนึ่ง ๆ ควรจะมีบทความของตนหรือไม่ และการประยุกต์ใช้แนวปฏิบัตินี้ก็ได้สร้างข้อวิจารณ์ ผู้แก้ไขวิกิพีเดียภาษาอังกฤษคนหนึ่งได้ปฏิเสธบทความร่างของดอนนา สตริกแลนด์ก่อนที่เธอจะได้รับรางวัลโนเบลสาขาฟิสิกส์ในปี 2018 เพราะไม่มีแหล่งอ้างอิงอิสระที่ให้เพื่อแสดงว่าเธอโดดเด่นพอผ่านเกณฑ์ของวิกิพีเดีย นักข่าวเน้นเรื่องนี้ว่าเป็นตัวระบุความมองไม่ค่อยเห็นความสำคัญของหญิงในสาขาวิทยาศาสตร์เมื่อเทียบกับชาย อคติทางเพศในวิกิพีเดียเป็นเรื่องที่ได้ระบุแล้วเป็นอย่างดี และได้ก่อการเคลื่อนไหวเพื่อเพิ่มหญิงที่โดดเด่นในบทความวิกิพีเดียภาษาอังกฤษผ่านโครงการวิกิ Women in Red
สำนักข่าวควอตซ์ (ในนครนิวยอร์ก) ได้สัมภาษณ์ผู้สมัครรับเลือกตั้งตำแหน่งเป็นเจ้าหน้าที่ของเทศมณฑลควีนส์ปี 2018 ผู้เสียเปรียบเหตุการทำอันดับข้อมูลให้เด่นสุดตามเสิร์ชเอนจินเพราะมีบทความนักแสดงโป๊ผู้มีชื่อเดียวกันในวิกิพีเดียภาษาอังกฤษ และได้สัมภาษณ์ผู้แก้ไขบทความนักแสดงโป๊ตามที่ว่าด้วย (ซึ่งถูกลบ แล้วจึงย้อนลบหลังผู้สมัครได้ชนะการเลือกตั้งแล้ว) นักข่าวได้อธิบายถึงกระบวนการลบบทความ ชี้ผู้สมัครอื่น ๆ ที่มีบทความในวิกิพีเดียภาษาอังกฤษแม้จะไม่เคยดำรงตำแหน่งของรัฐใด ๆ โดยไม่มีปัญหาเกี่ยวกับกราฟความรู้ของกูเกิลเกี่ยวกับนักแสดงโป๊ที่ทำมาจากกล่องข้อมูลของวิกิพีเดียอีกด้วย
นักเขียนนิยายอเมริกันคนหนึ่งกล่าววิจารณ์ความช่างลบบทความว่า "มีการโต้เถียงกับเป็นแผ่น ๆ เป็นรีม ๆ เป็นห่อ ๆ เกี่ยวกับว่าอะไรเป็นความโดดเด่นในวิกิพีเดีย ที่จะไม่มีใครทำให้กระจ่างได้"
ส่วนนักข่าวอเมริกันผู้หนึ่งได้เขียนถึงประสบการณ์ที่ตนได้รับจากวิกิพีเดียภาษาอังกฤษคือ "นโยบายความโดดเด่นของวิกิพีเดียเหมือนกับนโยบายการเข้าเมืองสหรัฐก่อน 9/11 คือ กฎเข้มงวด บังคับใช้ไม่สม่ำเสมอ" ในบทความเดียวกัน นักข่าวได้กล่าวว่า นักเขียนผู้ได้รับรางวัลพูลิตเซอร์คือสเตซี่ สกิฟฟ์จัดว่าไม่โดดเด่นพอในวิกิพีเดียจนกระทั่งได้เขียนรายงานชื่อว่า "รู้ไปหมด (Know it All)" เกี่ยวกับเรื่องอื้อฉาวของผู้แก้ไขวิกิพีเดียภาษาอังกฤษผู้หลอกลวงคนอื่นถึงความเชี่ยวชาญและประสบการณ์ของตน (อยู่ในบทความวิกิพีเดียภาษาอังกฤษชื่อว่า Essjay controversy)
กว้าง ๆ ยิ่งกว่านั้น งานศึกษาปี 2014 ไม่พบสหสัมพันธ์ระหว่างลักษณะต่าง ๆ ของหน้าวิกิพีเดียเกี่ยวกับนักวิชาการ กับความโดดเด่นของนักวิชาการซึ่งระบุโดยจำนวนการอ้างอิงถึงวรรณกรรมต่าง ๆ ของเขา ลักษณะต่าง ๆ ที่ตรวจสอบรวมทั้งความยาว การลิงก์ไปยังหน้านั้นจากบทความอื่น ๆ และจำนวนการแก้ไขบทความ งานศึกษานี้พบว่า วิกิพีเดียไม่มีบทความครอบคลุมนักวิจัยที่อ้างอิงกันในระดับสูงและอยู่ในรายการของ Institute for Scientific Information (ISI) อย่างเพียงพอ
การเข้าข้างทางการเมือง
นักวิเคราะห์ทางการเมืองพวกอนุรักษนิยมในสหรัฐได้เสนอว่า มุมมองทางการเมืองแบบเสรีนิยมมีมากกว่าในวิกิพีเดีย นักปฏิบัติการอนุรักษนิยมผู้หนึ่งได้ก่อตั้งสารานุกรม Conservapedia ขึ้นเพราะรู้สึกว่าวิกิพีเดียภาษาอังกฤษเอนเอียงไปทางเสรีนิยม ผู้แก้ไขสารานุกรมนี้ได้รวบรวมรายการตัวอย่างข้อความ/บทความในวิกิพีเดียที่อ้างว่าเอนเอียงไปทางเสรีนิยม ในปี 2007 บทความในหนังสือพิมพ์คริสเตียน เดอะคริสเตียนโพสต์ ได้วิจารณ์บทความ intelligent design ของวิกิพีเดียภาษาอังกฤษโดยอ้างว่า เอนเอียงและหน้าไหว้หลังหลอก ส่วนนักเขียนเรื่องสิ่งแวดล้อมชาวแคนาดาผู้เขียนบทบรรณาธิการของนิตยสารอนุรักษนิยมสหรัฐจัดบทความวิกิพีเดียภาษาอังกฤษที่เกี่ยวกับภาวะโลกร้อน, intelligent design และ Roe v. Wade ว่าทั้งหมดเอนเอียงไปทางมุมมองของเสรีนิยม
ในปี 2006 จิมมี เวลส์กล่าวว่า "ชุมชนวิกิพีเดียหลายหลากมาก เริ่มตั้งแต่คนเสรีนิยม คนอนุรักษนิยม จนไปถึงอิสรเสรีนิยมและยิ่งกว่านั้น ถ้าค่าเฉลี่ยสำคัญ และเพราะธรรมชาติของซอฟต์แวร์วิกิ (คือไม่มีการลงคะแนนเสียง) ก็น่าจะไม่สำคัญเลย ผมก็จะกล่าวว่าชุมชมวิกิพีเดียเสรีนิยมมากกว่าประชากรสหรัฐโดยเฉลี่ยเล็กน้อย เพราะเรามีสมาชิกทั่วโลก และชุมชนที่พูดภาษาอังกฤษนานาชาติก็เสรีนิยมกว่าประชากรสหรัฐเล็กน้อย (แต่) ก็ไม่มีข้อมูลหรือการสำรวจเพื่อสนับสนุนคำกล่าวนั้น"
ส่วนผู้เชี่ยวชาญคู่หนึ่งได้วิเคราะห์บทความวิกิพีเดียภาษาอังกฤษเกี่ยวกับการเมืองสหรัฐในช่วงปี 2012 โดยย้อนกลับไปถึงหนึ่งทศวรรษแล้วรายงานในงานศึกษาปี 2016 อ้างว่า ยิ่งมีผู้ร่วมงานมากเท่าไรในบทความนั้น ๆ ก็จะมีความเอนเอียงน้อยลงเท่านั้น และว่า มีบทความวิกิพีเดียปัจจุบันที่เอนเอียงไปทางเสรีนิยมน้อยกว่าวิกิพีเดียในช่วงปีแรก ๆ (เมื่อมีคนน้อยกว่า) โดยอาศัยงานศึกษาคำปรากฏร่วมจำเพาะ (collocation)
ศาสตราจารย์ท่านหนึ่งที่มหาวิทยาลัยเพอร์ดูกล่าวว่า "ในประเด็นทางการเมืองบางเรื่อง มีความเอนเอียงไปทางฝ่ายกลาง-ซ้าย (central-left) เมื่อพูดถึงประเด็นที่เป็นการเมืองยิ่งกว่านั้น ก็ยังมีความเอนเอียงแบบวัฒนธรรมที่แปลกต่างกับที่มีอยู่ในสังคม (counter-cultural) เล็กน้อยด้วย (แต่) ก็ไม่เป็นอย่างนี้ในทุก ๆ บทความ และก็ไม่ได้เป็นสำหรับทุกสิ่งทุกอย่าง"
ความเอนเอียงประจำชาติหรือประจำบริษัท
ในเดือนมกราคม 2007 นักเขียนโปรแกรมชาวออสเตรเลียผู้หนึ่งแจ้งว่า ไมโครซอฟท์ได้เสนอจ้างเขาให้แก้ไขบทความวิกิพีเดียเกี่ยวกับโอโอเอกซ์เอ็มแอล (Office Open XML) แต่โฆษกของบริษัทคนหนึ่งก็กล่าวว่า "ไมโครซอฟท์และนักเขียนคือริก เจลลิฟฟ์ ยังไม่ได้ตกลงราคาและยังไม่ได้จ่ายเงิน แต่ก็ได้ตกลงกันว่า จะไม่ให้บริษัททบทวนการเขียนของเขาก่อนที่จะเผยแพร่" แต่จิมมี เวลส์ก็ไม่เห็นด้วยกับบทบาทเช่นนี้ของไมโครซอฟท์ คือ "เรารู้สึกผิดหวังเมื่อได้ยินว่า ไมโครซอฟท์กำลังใช้วิธีนี้"
ในปี 2008 อาจารย์สอนอาวุโสที่มหาวิทยาลัยซิดนีย์ประเทศออเสตรเลียกล่าวว่า ผู้ดูแลระบบวิกิพีเดียภาษาอังกฤษมีความเอนเอียงประจำชาติเมื่อมีปฏิสัมพันธ์กับผู้แก้ไข และเมื่อกำหนดว่า แหล่งอ้างอิงใดสมควรใช้กับวิกิพีเดีย คือ เขารู้สึกขัดข้องใจว่าแหล่งอ้างอิงที่เขาใช้เมื่อแก้ไขบทความอูโก ชาเบซรวมทั้ง เว็บไซต์ Venezuelanalysis และ Z Magazine ถูกระบุว่าไม่ให้ใช้คือ "ใช้ไม่ได้" เขากล่าวถึงนโยบายมุมมองที่เป็นกลางของวิกิพีเดียว่า มีแต่หน้า/เป็นของหลอกลวง และวิกิพีเดีย "ซ่อนอยู่ข้างหลังการพึ่งการแก้ไขสื่อของบริษัท"
ในปี 2017 บริษัทเบอร์เกอร์คิงและเว็บไซต์ข่าวและสื่ออเมริกัน The Verge ทั้งสองต่างจัดการบทความวิกิพีเดียเพื่อเปลี่ยนว่า กูเกิลโฮมจะกล่าวอะไรเมื่อถามถึงผลิตภัณฑ์คือ ว็อปเปอร์
ศาสตราจารย์ทางประวัติศาสตร์ของมหาวิทยาลัยประเทศโครเอเชียท่านหนึ่งได้ให้ข้อสังเกตว่า "วิกิพีเดียโครเอเชียเป็นเพียงแต่อุปกรณ์ที่ผู้ดูแลโปรโหมตประเด็นทางการเมืองของตน โดยให้ข้อมูลที่เป็นเท็จและบิดเบือน" เขายกตัวอย่างเด่นสุดคือบทความ Istrijanstvo (ซึ่งควรแปลว่าภูมิภาคนิยมอิสเตรีย) ซึ่งได้นิยามว่า "การเคลื่อนไหวที่สร้างขึ้นจากความเท็จเพื่อลดจำนวนคนโครเอเชีย" และ ''antifašizam (การต่อต้านลัทธิฟาสซิสต์) ซึ่งนิยามให้มีความหมายตรงกันข้าม เขาแนะนำว่า "จะดีถ้ามีคนจำนวนมากเข้าร่วมและเริ่มเขียนในวิกิพีเดีย" เพราะ "ผู้ดูแลระบบต้องการฉวยโอกาสกับนักเรียนและนักศึกษามัธยมและมหาวิทยาลัย ซึ่งเป็นผู้ใช้วิกิพีเดียกลุ่มสามัญที่สุด เพื่อเปลี่ยนความเห็นและทัศนคติของพวกเขา อันเป็นปัญหาร้ายแรง"
ในปี 2013 รัฐมนตรีกระทรวงวิทยาศาสตร์ การศึกษา และกีฬาของโครเอเชีย ได้เรียกร้องให้นักเรียนนักศึกษาในโคเอเชียหลีกเลี่ยงการใช้วิกิพีเดียภาษาโครเอเชีย ในสัมภาษณ์ที่ให้กับหนังสือพิมพ์ Novi list พณท่านกล่าวว่า "แนวคิดเกี่ยวกับความเปิดและความเข้าประเด็นในฐานะแหล่งความรู้ที่วิกิพีเดียสามารถเป็นและควรเป็นได้ถูกดิสเครดิตอย่างสิ้นเชิง ซึ่งแน่นอนว่า นี่ไม่เคยเป็นเป้าหมายของผู้ก่อสร้างวิกิพีเดียหรือคนจำนวนมหาศาลรอบโลกที่แชร์ความรู้และเวลาของตน ๆ เมื่อใช้สื่อนั้น นักเรียนนักศึกษาโครเอเชียถูกประทุษร้ายในเรื่องนี้ ดังนั้น เราจึงต้องเตือนพวกเขา โชคไม่ดีว่าเนื้อหาส่วนใหญ่ของวิกิพีเดียภาษาโครเอเชียไม่ใช่เพียงแต่น่าสงสัย แต่เป็นเรื่องเท็จชัด ๆ และดังนั้น เราจึงเชิญชวนให้พวกเขาใช้แหล่งข้อมูลที่เชื่อถือได้มากกว่า รวมทั้งวิกิพีเดียภาษาอังกฤษและภาษาหลัก ๆ อื่นของโลก" เขายังให้ข้อสังเกตเกี่ยวกับผู้แก้ไขวิกิพีเดียภาษาโครเอเชียโดยเรียกพวกเขาว่า "เป็นชนกลุ่มน้อยที่ได้แย่งชิงสิทธิในการแก้ไขวิกิพีเดียภาษาโครเอเชีย"
ความเอนเอียงทางเชื้อชาติ
วิกิพีเดียภาษาอังกฤษถูกวิจารณ์ว่ามีความเอนเอียงทางเชื้อชาติอย่างเป็นระบบในบทความที่มี เพราะผู้แก้ไขที่ไม่ใช่คนขาวมีน้อย ประธานของวิกิมีเดียวอชิงตัน ดี.ซี. ได้ให้ข้อสังเกตว่า ประวัติของคนดำมักไม่กล่าวถึงในวิกิพีเดีย เพราะคนแก้ไขโดยมากเป็นคนขาว และตามผู้วิจารณ์บางส่วน บทความที่มีเกี่ยวกับคนเชื้อสายแอฟริกาก็แก้โดยคนแก้ไขจากยุโรปและอเมริกาเหนือผู้ได้ข้อมูลจากสื่อซึ่ง "มักจะสืบทอดภาพพจน์ที่ไม่ดี" ของแอฟริกา ส่วนเจ้าหน้าที่ของห้องสมุดวิจัยที่นครนิวยอร์กอ้างว่า การไม่มีข้อมูลเกี่ยวกับประวัติคนดำ "ทำให้เหมือนกับว่า มันไม่สำคัญ" กวีแต่งตั้งแห่งซานฟรานซิสโกได้เน้นความสำคัญของการมีส่วนร่วมสำหรับคนลาตินอเมริกา เพราะวิกิพีเดียเป็นแหล่งสำคัญที่คนได้รับข้อมูล
ในปี 2018 ศูนย์กฎหมายสหรัฐที่ทำการเกี่ยวกับสิทธิพลเมือง (Southern Poverty Law Center ตัวย่อ SPLC) ได้วิจารณ์วิกิพีเดียภาษาอังกฤษว่า "ถูกจัดการได้ง่ายโดยพวกนีโอนาซี พวกชาตินิยมคนขาว และพวกนักวิชาการเหยียดผิว เพื่อหาผู้รับข่าวสารที่มุมมองรุนแรงจำนวนมากขึ้น" ตามองค์กรนี้ คนผลักดันแนวคิดทำนองนี้ "สามารถหยุดชะงักการแก้ไขโดยทำให้คนอื่นยุ่งด้วยการอภิปรายที่น่าเบื่อและคับแค้นใจ หรือทำให้ผู้ดูแลระบบยุ่งในเรื่องการไกล่เกลี่ยอย่างไม่รู้จบ... เมื่อเร็ว ๆ นี้ การเพิ่มจำนวนอย่างรวดเร็วของแหล่งออนไลน์ของพวกขวาจัด เช่น เว็บบอร์ดชาตินิยมคนขาวเป็นต้น ได้รวมกลุ่มผู้ใช้ที่สามารถเกณฑ์เข้าแก้ไขวิกิพีเดียเป็นจำนวนมาก... การมีพวกชาตินิยมคนขาวและคนหัวรุนแรงขวาจัดในวิกิพีเดียเป็นปัญหาต่อเนื่องที่ไม่น่าจะหายไปในอนาคตใกล้ ๆ เพราะการเปลี่ยนแปลงทางการเมืองไปทางขวาของประเทศต่าง ๆ ที่ผู้ใช้เว็บไซต์โดยมากอาศัยอยู่" SPLC ได้อ้างบทความ Race and intelligence (เชื้อชาติและเชาวน์ปัญญา) เป็นตัวอย่างอิทธิพลของฝ่ายขวาในวิกิพีเดีย โดยกล่าวว่า ในช่วงนั้น มีความสมดุลที่ไม่ถูกต้องระหว่างมุมมองเหยียดผิวซึ่งเป็นเสียงข้างน้อย กับมุมมองทางจิตวิทยาที่เป็นเสียงส่วนมาก
ความเอนเอียงทางเพศและลัทธิกีดกันทางเพศ
วิกิพีเดียภาษาอังกฤษมีปัญหาต่อเนื่องเป็นเวลานานเกี่ยวกับความเอนเอียงทางเพศและลัทธิกีดกันทางเพศ ความเอนเอียงทางเพศของวิกิพีเดียก็คือการพบว่าผู้แก้ไขระหว่างร้อยละ 84-91 เป็นชาย ซึ่งอ้างว่า ก่อความเอนเอียงเป็นระบบ
วิกิพีเดียอังกฤษยังถูกวิจารณ์ โดยนักข่าวและนักวิชาการเพราะไม่เพียงแต่ไร้หญิงผู้ร่วมงาน แต่เพราะมีบทความสารานุกรมจำนวนมากและที่ทำเจาะลึกเกี่ยวกับเรื่องเพศด้วย ซู การ์ดเนอร์ผู้เป็นอดีตกรรมการบริหารมูลนิธิวิกิมีเดียได้กล่าวว่า การเพิ่มความหลากหลายเป็นการทำให้สารานุกรม "ดีเท่าที่จะเป็นไปได้" ปัจจัยที่อ้างว่าอาจกีดกันไม่ให้หญิงแก้ไขบทความรวมทั้ง "การรักความจริงอย่างหมกมุ่น" ความสัมพันธ์กับ "กลุ่มแฮ็กเกอร์ที่ขยันมาก" และความจำเป็นต้อง "เปิดตัวรับคนสร้างความยุ่งยากผู้ก่อการทะเลาะมาก จนกระทั่งคนผู้เกลียดชังผู้หญิง" ในปี 2011 มูลนิธิวิกิมีเดียได้ตั้งเป้าหมายเพิ่มสัดส่วนผู้ร่วมงานหญิงเป็นร้อยละ 25 ภายในปี 2015 ในเดือนสิงหาคม 2013 การ์ดเนอร์ก็กล่าวยอมแพ้ คือ "ดิฉันไม่ได้แก้ปัญหา เราไม่ได้แก้ปัญหา มูลนิธิวิกิมีเดียไม่ได้แก้ปัญหา วิธีแก้ปัญหาจะไม่มาจากมูลนิธิวิกิมีเดีย" ในเดือนสิงหาคม 2014 ผู้ร่วมก่อตั้งวิกิพีเดียคือจิมมี เวลส์ ยอมรับในการสัมภาษณ์กับบีบีซีว่า วิกิพีเดียล้มเหลวในการแก้ช่องว่างระหว่างเพศแล้วประกาศแผนของมูลนิธิวิกิมีเดียที่จะเร่งแก้ปัญหานี้เป็นทวีคูณ เวลส์กล่าวว่า มูลนิธิจะเปิดรับโครงการชักชวนหญิงและการเปลี่ยนแปลงทางซอฟต์แวร์ยิ่งขึ้น
ในวารสารสาขาคณิตศาสตร์ ผู้เชี่ยวชาญหญิงผู้หนึ่งระบุว่า "นักคณิตศาสตร์มีปัญหาเมื่อเขียนชีวประวัติของนักคณิตศาสตร์หญิง" แล้วกล่าวถึงความดุเดือดของผู้แก้ไขและผู้ดูแลระบบในการลบบทความดังที่ว่า
บทความเกี่ยวกับอาวุธปืน
วิกิพีเดียภาษาอังกฤษถูกวิจารณ์เรื่องความเอนเอียงในบทความเกี่ยวกับอาวุธปืน ตามผู้วิจารณ์ ความเอนเอียงเป็นระบบเกิดจากความโน้มเอียงที่ผู้แก้ไขบทความเกี่ยวกับอาวุธปืนมากที่สุดก็เป็นคนที่ชื่นชอบปืนด้วย ดังนั้น บทความเกี่ยวกับอาวุธปืนจึงมีข้อมูลทางเทคนิคมาก ในขณะที่เรื่องผลต่อสังคมและการควบคุมอาวุธถูกไล่ให้ไปอยู่ในบทความต่างหาก การสื่อสารของกลุ่มทำผ่านโครงการวิกิชื่อว่า WikiProject Firearms ซึ่งเป็นกลุ่มผู้แก้ไขวิกิพีเดียที่มีความสนใจเช่นเดียวกัน ความเอนเอียงสนับสนุนอาวุธปืนเช่นนี้ได้ความสนใจมากขึ้นเมื่อเกิดเหตุการณ์อดีตนักเรียนผู้ถูกไล่ออกจาก รร. ได้ยิงนักเรียนตาย 17 คนในรัฐฟลอริดาต้นปี 2018 ซึ่งเป็นเหตุการณ์ยิงนักเรียนไฮสกูลร้ายแรงที่สุดในประวัติศาสตร์สหรัฐ มูลนิธิวิกิมีเดียปฏิเสธว่าการรณรงค์ของผู้ชื่นชอบอาวุธปืนมีอิทธิพลต่อบทความวิกิพีเดีย มูลนิธิวิกิมีเดียกล่าวแก้การถูกกล่าวหาว่าเป็นเจ้าบ้านในการรณรงค์เปลี่ยนความคิดของมวลชนของกลุ่มที่สนับสนุนอาวุธปืนโดยอ้างว่า เนื้อหามีการอัปเดตและปรับปรุงอยู่เสมอ ๆ
เนื้อหาทางเพศ
วิกิพีเดียภาษาอังกฤษถูกวิจารณ์เพราะอนุญาตเนื้อหาทางเพศที่โจ่งแจ้ง เช่น ภาพและวิดีโอของการสำเร็จความใคร่ด้วยตนเองและการหลั่งน้ำอสุจิ บวกภาพถ่ายจากภาพยนตร์ลามกแบบฮาร์ดคอร์ดังที่พบในบทความต่าง ๆ นักรณรงค์ป้องกันเด็กกล่าวว่า เนื้อหาทางเพศปรากฏในบทความวิกิพีเดียมากมาย และแสดงโดยไม่เตือนและไม่ตรวจสอบอายุ
บทความ เวอร์จินคิลเลอร์ ซึ่งเป็นอัลบัมเฮฟวีเมทัลปี 1976 ของวงสกอร์เปียนส์ มีปกหน้าซึงแสดงภาพเปลือยของเด็กหญิงก่อนวัยเริ่มเจริญพันธุ์ ในเดือนธันวาคม 2008 มูลนิธิ Internet Watch Foundation ซึ่งเป็นองค์การไม่แสวงหาผลกำไรนอกภาครัฐ ได้เพิ่มบทความนี้ในรายการดำของตน โดยวิจารณ์การแสดงรูปว่า น่ารังเกียจ การเข้าถึงบทความนี้จึงถูกบล็อกเป็นเวลา 4 วันโดยผู้ให้บริการอินเทอร์เน็ตในสหราชอาณาจักรโดยมาก
หนังสือพิมพ์ของอังกฤษเดอะการ์เดียนอ้างว่า การอภิปรายเรื่องปกหน้าอำพรางการไม่มีความรับผิดชอบโดยโครงสร้างของวิกิพีเดีย โดยเฉพาะเมื่อเกี่ยวกับเนื้อหาทางเพศ ยกตัวอย่างเช่น การลบภาพโลลิคอนที่มีลักษณะลามกของวิกิพีตังโดยผู้ร่วมก่อตั้งวิกิพีเดียคือจิมมี เวลส์ได้สร้างข้อโต้เถียงย่อย ๆ เกี่ยวกับประเด็นนี้ คือการลบถือเป็นการรับรองภาพที่ไม่ใช่โลลิคอนของวิกิพีตัง ซึ่งภายหลังเวลส์ปฏิเสธตรง ๆ ว่า "ผมไม่ชอบวิกิพีตังและไม่เคยชอบ" หนังสือพิมพ์ดังกล่าวมองวิกิพีเดียว่าประกอบด้วยอาณาเขตการยึดครองต่าง ๆ ซึ่งทำให้ชุมชนวิกิพีเดียจัดการปัญหาที่ว่าได้ยาก และบางครั้ง ผู้บริหารจำเป็นต้องมาจัดการ
ในเดือนเมษายน 2010 แลร์รี แซงเจอร์ ซึ่งเป็นผู้ร่วมจัดตั้งวิกิพีเดียแต่ได้ลาออกไปเมื่อ 8 ปีก่อน ได้เขียนจดหมายไปยังสำนักงานสอบสวนกลางสหรัฐ โดยแสดงความเป็นห่วงว่ามีภาพสองหมวดหมู่ในวิกิมีเดียคอมมอนส์ที่มีภาพลามกอนาจารเด็ก ซึ่งผิดกฎหมายลามกอนาจารของรัฐบาลกลางสหรัฐ เขาได้แสดงความเป็นห่วงว่า ภาพเหล่านี้เข้าถึงได้ในโรงเรียน แต่ภายหลังก็ได้กล่าวว่า การเรียกภาพเหล่านั้นว่าภาพลามกอนาจารเด็กคงไม่ถูกต้อง เพราะคนโดยมากสัมพันธ์คำนี้กับภาพเด็กจริง ๆ และเขาควรเรียกภาพเหล่านี้ว่า "ภาพแสดงทารุณกรรมทางเพศต่อเด็ก"
โฆษกของมูลนิธิวิกิมีเดียได้กล่าวว่า วิกิพีเดียไม่มี "สื่อที่เราคิดว่าผิดกฎหมาย เพราะถ้าเราคิดเช่นนั้น เราก็คงจะลบมันออก" แต่หลังจากเกิดคำร้องเรียนของแซงเจอร์ จิมมี เวลส์ก็ได้ลบภาพทางเพศจำนวนมากโดยไม่ได้ปรึกษากับชุมชน หลังจากได้พูดคุยกัน ภาพบางภาพก็ได้ย้อนลบ ผู้วิจารณ์รวมทั้งเว็บไซต์ Wikipediocracy ให้ข้อสังเกตว่า ภาพทางเพศที่ลบออกจากวิกิพีเดียตั้งแต่ปี 2010 จำนวนมากได้กลับคืนมาอีก
การเสี่ยงถูกก่อกวน
เพราะเป็นสารานุกรมออนไลน์ที่เกือบทุกคนสามารถแก้ไขได้ วิกิพีเดียจึงมีปัญหาการก่อนกวนบทความ ซึ่งเริ่มต้นจากการทำบทความให้เปล่า จนไปถึงการเขียนคำหยาบ การหลอกลวง และเรื่องไร้สาระ วิกิพีเดียมีเครื่องมือต่าง ๆ ให้กับผู้ใช้และผู้ดูแลระบบเพื่อจัดการกับการก่อกวน รวมทั้งการบล็อกผู้ใช้ การห้ามไม่ให้แก้ไขหน้า และบอตอัตโนมัติที่ตรวจจับแล้วแก้การก่อนกวน ผู้สนับสนุนโครงการนี้อ้างว่า การก่อกวนโดยมากในวิกิพีเดียจึงสามารถย้อนกลับได้ในระยะเวลาสั้น ๆ งานศึกษาของมีเดียแหล็บของเอ็มไอทีและแผนกวิจัยของไอบีเอ็มพบว่า การก่อกวนโดยมากย้อนกลับได้ภายในเวลาราว ๆ 5 นาที แต่พวกเขาก็ได้กล่าวว่า "มันแทบจะเป็นไปไม่ได้ที่จะหานิยามที่ชัดเจนของการก่อกวน" แม้การทำบทความให้ว่างหรือการเติมสิ่งน่ารังเกียจจะย้อนกลับได้เร็ว แต่การก่อกวนที่ไม่ค่อยชัด หรือการก่อกวนบทความที่มีคนดูน้อย ปกติจะคงยืนเป็นระยะเวลายาวกว่า
ภาวะส่วนตัว
ทั่ว ๆ ไป ปัญหาภาวะส่วนตัวหมายถึงกรณีที่รัฐบาลหรือนายจ้างเก็บข้อมูล หรือการเฝ้าสังเกตทางคอมพิวเตอร์หรือทางอิเล็กทรอนิกส์ หรือการแลกเปลี่ยนของมูลระหว่างองค์กรต่าง ๆ เพราะ "อินเทอร์เน็ตได้ก่อความขัดแย้งระหว่างภาวะส่วนตัว ผลประโยชน์ทางการค้า และผลประโยชน์ของสังคมส่วนรวม" การถ่วงดุลสิทธิสำหรับทุก ๆ คนในขณะที่เทคโนโลยีกำลังเปลี่ยนภาวะทางสังคมยังไม่ใช่เรื่องง่าย และก็ยัง "ไม่สามารถคาดวิถีการดำเนินของคอมมอนลอว์หรือของกฎควบคุมของรัฐได้" ในปัญหานี้
ในวิกิพีเดีย ปัญหาก็คือสิทธิการมีภาวะส่วนตัวของเอกชน คือในการมีความเป็นส่วนบุคคล ไม่ใช่สาธารณบุคคลโดยมุมมองของกฎหมาย มีกลุ่มจับตาวิกิพีเดียที่อ้างว่า "วิกิพีเดียอาจเป็นอันตรายแก่บุคคลที่ให้คุณค่ากับภาวะส่วนตัว" และว่า "การมีความรับผิดชอบยิ่งขึ้นในโครงสร้างวิกิพีเดีย" ก็จะเป็น "ก้าวแรกในการแก้ไขปัญหาภาวะส่วนตัว" ปัญหาเฉพาะอย่างหนึ่งก็คือบุคคลที่ค่อนข้างไม่สำคัญแต่มีบทความวิกิพีเดียเกี่ยวกับตนโดยไม่ต้องการ ในปี 2005 สำนักข่าวสากล Agence France-Presse อ้างเจ้าของกลุ่มจับตาวิกิพีเดียผู้กล่าวว่า "ปัญหาพื้นฐานก็คือไม่มีใคร ไม่ว่าจะเป็นกรรมการของมูลนิธิวิกิพีเดีย หรืออาสาสมัครที่เกี่ยวข้องกับวิกิพีเดีย พิจารณาตนว่าเป็นผู้รับผิดชอบต่อเนื้อหา"
ในเดือนมกราคม 2006 ศาลเยอรมันสั่งให้ปิดวิกิพีเดียภาษาเยอรมันในประเทศเยอรมนีเพราะมีบทความที่ระบุชื่อของแฮ็กเกอร์ชาวเยอรมันผู้เสียชีวิตแล้วคือ Boris Floricic หรือมีชื่อเล่นว่า "Tron" โดยเฉพาะก็คือ ศาลสั่งไม่ให้เปลี่ยนทางยูอาร์แอลภายในโดเมนเยอรมันคือ <tt>.de</tt> (<tt>http://www.wikipedia.de/</tt>) โดยส่งไปยังเซิร์ฟเวอร์ในรัฐฟลอริดาที่ <tt>http://de.wikipedia.org</tt> แม้ผู้อ่านเยอรมันก็ยังสามารถใช้ยูอาร์แอลสหรัฐได้โดยตรงและแทบจะไม่เสียอะไรเลย คำสั่งศาลมีเหตุจากการฟ้องร้องของพ่อแม่ของแฮ็กเกอร์ ผู้ต้องการให้เอาชื่อสกุลออกจากวิกิพีเดีย ต่อมาอีกอีกเดือนหนึ่ง ศาลก็ยกเลิกคำสั่งห้ามโดยปฏิเสธว่า สิทธิภาวะส่วนตัวของแฮ็กเกอร์หรือของพ่อแม่ถูกละเมิด
บทบาทของจิมมี เวลส์
ชุมชนผู้แก้ไขวิกิพีเดียถูกวิจารณ์ว่า ให้ความสำคัญแก่จิมมี เวลส์ในฐานะบุคคลอย่างไร้เหตุผล บทบาทของเวลส์ในการกำหนดเนื้อหาบางบทความถูกวิจารณ์ว่าไม่สมกับสปิหริตอิสระที่วิกิพีเดียได้พัฒนาขึ้น ในต้นปี 2007 เวลส์ปฏิเสธข้อวิจารณ์ต่อรูปแบบของวิกิพีเดียนี้คือ "ผมไม่ทราบถึงปัญหาเกี่ยวกับคุณภาพการพูดคุยกันในเว็บไซต์ (คือ) ผมไม่ทราบว่ามีการพูดคุยที่มีคุณภาพยิ่งกว่านี้ในที่อื่น ๆ"
กรณีการขัดกันแห่งผลประโยชน์
บทความในเว็บไซต์ข่าวคือ Business Insider ได้เขียนถึงกรณีก่อการโต้เถียงในเดือนกันยายน 2012 เมื่อพนักงานของมูลนิธิวิกิมีเดียพบว่า "ดำเนินการธุรกิจประชาสัมพันธ์เป็นงานพิเศษโดยได้แก้ไขวิกิพีเดียในนามของลูกค้า"
การประพฤติต่อหญิงอย่างไม่ยุติธรรม
ในปี 2015 นิตยสารอเมริกันเดอะแอตแลนติกพิมพ์เรื่องของผู้ใช้ที่ไม่ได้ความช่วยเหลือจากคณะอนุญาโตตุลาการ (ค.อ.ต.) เนื่องจากถูกก่อกวนนอกระบบ นิตยสารได้อ้างอิงคำพูดของอดีตสมาชิก ค.อ.ต. (เป็นสมาชิกในเวลานั้น) ผู้กล่าวถึงความเอนเอียงต่อต้านหญิงในคณะ
The Committee and the Wikimedia Foundation issued press statements that the Gamergate case was in response to the atmosphere of the Gamergate article resembling a "battlefield" due to "various sides of the discussion [having] violated community policies and guidelines on conduct", and that the committee was fulfilling its role to "uphold a civil, constructive atmosphere" on Wikipedia. The committee also wrote that it "does not rule on the content of articles, or make judgements on the personal views of parties to the case". Michael Mandiberg, writing in Social Text, remained unconvinced. -->
เรื่องอื้อฉาวเกี่ยวกับผู้ดูและระบบและอนุญาโตตุลาการ
เดวิด บูตรอยด์ (David Boothroyd) เป็นผู้แก้ไขวิกิพีเดียและสมาชิกของพรรคแรงงาน (สหราชอาณาจักร) ได้สร้างเรื่องอื้อฉาวเมื่อปี 2009 เมื่อเว็บไซต์จับตาวิกิพีเดียคือ วิกิพีเดียรีวิว (Wikipedia Review) พบว่า เขามีบัญชีหุ่นเชิดต่าง ๆ โดยแก้ไขในนาม "Dbiv", "Fys" และ "Sam Blacketer" โดยไม่ได้ระบุตัวตนจริง ๆ หลังจากได้ตำแหน่งผู้ดูแลระบบในบัญชีหนึ่ง แล้วต่อมาเสียตำแหน่งเพราะใช้ในทางไม่ถูก บูตรอยด์ก็ได้ตำแหน่งในบัญชีหุ่นเชิด Sam Blacketer ในเดือนเมษายน 2007 หลังจากนั้นในปี 2007 บัญชี Sam Blacketer ก็ได้รับเลือกเป็นอนุญาโตตุลาการคนหนึ่งของวิกิพีเดียภาษาอังกฤษ บูตรอยด์ได้ใช้บัญชีนี้แก้ไขบทความหลายบทความเกี่ยวกับการเมืองสหราชอาณาจักร รวมทั้งของผู้นำพรรคอนุรักษนิยมที่เป็นคู่แข่ง ต่อจากนั้น บูตรอยด์จึงได้ลาออกจากทั้งตำแหน่งผู้ดูแลระบบและอนุญาโตตุลาการ
เรื่องอื้อฉาวเกี่ยวกับเอสส์เจ
ในเดือนกรกฎาคม 2006 นิตยสารอเมริกันเดอะนิวยอร์เกอร์ได้ลงบทความเกี่ยวกับ "ผู้แก้ไขวิกิพีเดียผู้ได้รับการยอมรับเรื่องความสามารถและคุณสมบัติอย่างสูง" บทความเบื้องต้นมีการสัมภาษณ์กับผู้ดูแลระบบคนหนึ่งที่ใช้นามแฝงว่าเอสส์เจ (Essjay) ซึ่งบอกว่าตนเป็นศาสตราจารย์ถาวรทางเทววิทยา หน้าผู้ใช้วิกิพีเดียภาษาอังกฤษของเอสส์เจซึ่งได้ลบออกไปแล้ว ได้เขียนไว้ดังนี้ ผมเป็นศาสตราจารย์ถาวรทางเทววิทยาที่มหาวิทยาลัยเอกชนในสหรัฐตะวันออก ผมสอนทั้งเทววิทยาระดับปริญญาตรีและระดับบัณฑิตศึกษา มีคนถามผมซ้ำ ๆ ให้เปิดเผยชื่อสถาบัน แต่ผมปฏิเสธที่จะทำเช่นนั้น ผมไม่แน่ใจถึงผลของการกระทำเช่นนี้ แต่เชื่อว่าการคงความนิรนามจะดีต่อผมที่สุด
เอสส์เจยังกล่าวว่าเขาได้ปริญญาบัตร 4 ใบ คือศิลปศาสตรบัณฑิตทางศาสนศึกษา ศิลปศาสตรมหาบัณฑิตทางศาสนา ปรัชญาดุษฎีบัณฑิตทางเทววิทยา และปรัชญาดุษฎีบัณฑิตทางกฎหมายศาสนจักร เอสส์เจแก้ไขบทความโดยเฉพาะ ๆ เกี่ยวกับศาสนาในวิกิพีเดีย คริสตจักรโรมันคาทอลิกเคยเชิญให้เขาให้การในฐานะผู้เชี่ยวชาญในเรื่องสถานะของพระแม่มารี ในเดือนมกราคม 2007 เอสส์เจได้รับจ้างเป็นผู้จัดการของบริษัทวิเกีย (Wikia) ซึ่งเป็นบริการวิกิทางอินเทอร์เน็ตที่เวลส์เป็นผู้ร่วมจัดตั้ง ในเดือนกุมภาพันธ์ เวลส์ได้ตั้งให้เอสส์เจเป็นสมาชิกของคณะอนุญาโตตุลาการ ซึ่งเป็นกลุ่มมีอำนาจตัดสินอย่างผูกมัดสำหรับข้อพิพาทในวิกิพีเดียภาษาอังกฤษ
ในปลายเดือนกุมภาพันธ์เดอะนิวยอร์เกอร์เติมหมายเหตุไปที่บทความเกี่ยวกับวิกิพีเดียตามที่ว่าโดยระบุว่า นิตยสารได้รับรู้ว่า เอสส์เจจริง ๆ ก็คือไรอัน จอร์แดน ผู้เป็นชายอายุ 24 ปีและได้ลาออกจากหาวิทยาลัยในรัฐเคนทักกีโดยไม่ได้มีปริญญาบัตรใด ๆ และไม่มีประสบการณ์การสอน ในเบื้องต้น จิมมี เวลส์กล่าวในเรื่องเอกลักษณ์ของเอสส์เจว่า "ผมจัดมันว่าเป็นนามแฝง และก็ไม่มีปัญหาอะไรกับมัน" แลร์รี แซงเจอร์ผู้เป็นผู้ร่วมจัดตั้งวิกิพีเดีย ได้ตอบสนองต่อเวลส์ในบล็อกของเขาที่เว็บไซต์ Citizendium โดยเรียกปฏิกิริยาเบื้องต้นของเวลส์ว่า "น่าทึ่งสุด ๆ และน่าสลดใจโดยที่สุด" แซงเจอร์กล่าว่า เรื่องนี้ "สะท้อนให้เห็นการตัดสินใจและค่านิยมของผู้จัดการวิกิพีเดีย"
เวลส์ภายหลังกล่าวใหม่ว่า ก่อนหน้านี้ เขาไม่เข้าใจว่า "เอสส์เจได้ใช้การยอมรับความสามารถและคุณสมบัติที่ไม่จริงของเขาในข้อพิพาทเกี่ยวกับเนื้อหา" และเพิ่มว่า "ผมได้ขอให้เอสส์เจลาออกจากตำแหน่งที่ได้ความไว้วางใจของชุมชนวิกิพีเดีย" แซงเจอร์ตอบสนองต่อมาว่า "มันดูเหมือนว่า จิมมีไม่พบว่ามีอะไรผิด มีอะไรที่ละเมิดความไว้วางใจ กับการอวดโต้ง ๆ และเป็นเท็จว่ามีปริญญาบัตรหลายใบในวิกิพีเดีย แต่ก็มีอะไรที่ผิดอย่างชัดเจน พอ ๆ กับเรื่องน่าเป็นห่วงว่า หัวหน้าของวิกิพีเดียไม่เห็นอะไรผิดเกี่ยวกับมัน"
ในวันที่ 4 มีนาคม เอสส์เจเขียนในหน้าผู้ใช้ว่าตนกำลังลาออกจาวิกิพีเดีย แล้วก็ได้ลาออกจากตำแหน่งของบริษัทวิเกียด้วย บทความต่อมาในหนังสือพิมพ์สหรัฐ The Courier-Journal (รัฐเคนทักกี) แสดงว่า ประวัติการทำงานใหม่ที่เอสส์เจได้โพสต์ที่หน้าวิเกียของเขาก็กล่าวเกินจริง วันที่ 19 มีนาคม 2007 เดอะนิวยอร์เกอร์ตีพิมพ์หนังสือขอโทษอย่างเป็นทางการจากเวลส์ที่ให้แก่นิตยสารและผู้เขียนบทความเบื้องต้นที่ใช้ข้อความเท็จของเอสส์เจ
เมื่อกล่าวถึงเหตุการณ์นี้ เดอะนิวยอร์กไทมส์ได้ให้ข้อสังเกตว่า ชุมชนวิกิพีเดียได้ตอบสนองต่อเหตุการณ์นี้ด้วย "ความเดือดดาลหมู่" และว่า กรณีเอสส์เจเน้นอันตรายของวิธีการทำงานร่วมมือกันเช่นที่พบในวิกิพีเดีย ซึ่งพึ่งผู้ร่วมงานจำนวนมากผู้ทำการโดยมีเจตนาดี บ่อยครั้งอย่างนิรนามผ่านชื่อผู้ใช้ที่ตนระบุเอง แต่ก็แสดงความโปร่งใสของกระบวนการในวิกิพีเดีย คือการแก้ไขบทความทั้งหมดจะทำเครื่องหมายและเก็บไว้ ทำให้ผู้อ่านสามารถตอบสนองต่อการถูกหลอกลวง
ความนิรนาม
วิกิพีเดียถูกวิจารณ์ว่าอนุญาตให้ผู้แก้ไขสามารถร่วมงานอย่างนิรนาม (คือไม่ได้ใช้บัญชีที่ลงทะเบียนโดยบันทึกต่าง ๆ แสดงเป็นบัญชีระบุโดยเลขที่อยู่ไอพี) หรือโดยใช้นามแฝง (คือใช้บัญชีลงทะเบียน) เพราะทำให้ไม่รับผิดชอบ ซึ่งบางครั้งก่อความประพฤติแบบอนารยชนเมื่ออภิปรายต่อสู้กันระหว่างผู้ใช้ เพราะภาวะส่วนตัว วิกิพิเดียจึงห้ามไม่ให้ผู้แก้ไขเปิดเผยข้อมูลเกี่ยวกับผู้ใช้นิรนามในวิกิพีเดีย
ระดับการอภิปราย สงครามการแก้ไข และการก่อกวน
มาตรฐานการอภิปรายในวิกิพีเดียได้แสดงว่าน่าสงสัยโดยบุคคลผู้ให้ข้อสังเกตว่า ผู้ร่วมงานสามารถระบุประเด็นสำคัญต่าง ๆ เป็นรายการยาว แล้วยกงานศึกษาอิงหลักฐานเชิงประสบการณ์เพื่อสนับสนุนข้ออ้างของตน แต่ก็อาจถูกชุมชนเพิกเฉยโดยสิ้นเชิง งานศึกษาบทความวิกิพีเดียทางวิชาการพบว่า การอภิปรายของผู้แก้ไขวิกิพีเดียในหัวข้อที่เกิดการโต้แย้งอย่างมากมักกลายเป็นการทะเลาะกันในเรื่องไม่เป็นเรื่องที่ไม่ให้ผลดีอะไร คือ สำหรับประเด็นที่เสถียร ไม่ก่อความโต้แย้ง การคัดเลือกตนเองช่วยให้สมาชิกของกลุ่มผู้แก้ไขบทความเข้ากันได้ดีในด้านความสนใจ พื้นเพ และความเข้าใจทั่วไปเกี่ยวกับประเด็นนั้น ๆ ... ในนัยตรงกันข้าม สำหรับประเด็นที่ก่อความโต้แย้ง การคัดเลือกตนเองอาจสร้างกลุ่มผู้แก้ไขที่ไม่ลงรอยกันอย่างมาก ซึ่งอาจนำไปสู่ข้อขัดแย้งระหว่างสมาชิกในกลุ่มผู้แก้ไข สงครามแก้ไขอย่างต่อเนื่อง และอาจต้องใช้กลไกการประสานงานและการควบคุมที่เป็นทางการ ซึ่งอาจรวมการแทรงแซงของผู้ดูแลระบบผู้จะเริ่มกระบวนการทบทวนข้อพิพาทและการไกล่เกลี่ย หรืออาจระงับประเภทการแก้ไขและผู้แก้ไขโดยสิ้นเชิงหรือจำกัดแล้วประสานงาน
ในปี 2008 ทีมนักวิจัยจากศูนย์วิจัยแพโลแอลโท (Palo Alto Research Center) พบว่า สำหรับผู้ใช้ที่แก้ไขะรหว่าง 2-9 ครั้งต่อเดือน อัตราการถูกย้อนกลับได้เพิ่มจากร้อยละ 5 ในปี 2004 ไปถึงร้อยละ 15 และคนที่แก้ไขเพียงครั้งหนึ่งต่อเดือนถูกย้อนกลับถึงร้อยละ 25 ตามนิตยสารรายสัปดาห์ของประเทศอังกฤษเดอะอีคอโนมิสต์ปี 2008 "พฤติกรรมของผู้คุ้มครองวิกิพีเดียแบบช่างลบที่ตัวเองสถาปนาขึ้น ผู้ตัดทิ้งสิ่งที่ไม่เข้ามาตรฐานของตน และให้เหตุผลการกระทำของตนด้วยพายุตัวย่อ ปัจจุบันได้ชื่อว่า 'wiki-lawyering' (ว่าความเป็นทนายวิกิ)" เกี่ยวกับการลดจำนวนผู้แก้ไขวิกิพีเดียตั้งแต่การเปลี่ยนแปลงนโยบายในปี 2007 งานศึกษาอีกงานกล่าวว่านี่ส่วนหนึ่งเป็นเพราะ "วิธีการที่ผู้มาใหม่ได้การต้อนรับจากระบบควบคุมคุณภาพอัตโนมัติ และถูกโถมทับด้วยความซับซ้อนของระบบกฎเกณฑ์"
ปัญหาที่บ่นอีกอย่างของวิกิพีเดียเป็นเรื่องกิจกรรมของผู้ร่วมงานที่เชื่อแปลก ๆ ผู้ดันมุมมองของตนเพื่อครอบงำบทความ โดยเฉพาะบทความที่ก่อการโต้แย้ง ซึ่งบางครั้งมีผลเป็นสงครามการย้อนแล้วล็อกดาวน์บทความ เพื่อตอบสนอง จึงเกิดคณะอนุญาโตตุลาการในวิกิพีเดียภาษาอังกฤษที่จัดการผู้ล่วงระเมิดในกรณีร้ายแรงที่สุด แม้จะสนับสนุนให้ไกล่เกลี่ยข้อพิพาทก่อนจะถึงขั้นนี้ อีกอย่างหนึ่ง เพื่อระงับการย้อนบทความอย่างต่อเนื่อง จิมมี เวลส์เองได้ออกนโยบาย "กฎย้อนสามครั้ง" คือผู้ใช้ที่ย้อนการแก้ไขบทความหนึ่ง ๆ เกินกว่า 3 ครั้งภายใน 24 ชม. อาจถูกบล็อก
ในบทความวารสาร The Brooklyn Rail ปี 2008 ผู้ร่วมงานวิกิพีเดียภาษาอังกฤษคนหนึ่งยืนยันว่าเขาถูกก่อกวนและถูกย่องตามเพราะงานของเขาในวิกิพีเดีย โดยไม่ได้รับการสนับสนุนของเจ้าหน้าที่มูลนิธิวิกิมีเดีย และได้การสนับสนุนที่ไม่สม่ำเสมอจากชุมชน เขาจึงสรุปว่า "ถ้าคุณกลายเป็นเหยื่อในวิกิเดีย อย่าหวังว่าจะได้ชุมชนที่คอยสนับสนุน"
ในนิตยสารออนไลน์สเลต นักเขียนอเมริกันหนึ่งได้กล่าวว่า ผมไม่ได้พูดเลยเถิดเมื่อพูดว่า มันเป็นอะไรซึ่งคล้ายกับหนังสือ The Trial ของฟรันทซ์ คัฟคามากที่สุดเท่าที่ผมเคยเจอมา โดยมีผู้แก้ไขและผู้ดูแลระบบให้คำแนะนำที่ขัดแย้งและสับสน มีเรื่องร้องเรียนที่ถูกบูมเมอแรงกลับไปยังผู้ร้องเรียนผู้จะถูกลงโทษทางวินัยฐานร้องเรียน และมีความไม่สม่ำเสมอในการประยุกต์ใช้มาตรฐานต่าง ๆ ในเวลาสั้น ๆ ที่ผมอยู่ที่นั่น ผมได้เห็นผู้แก้ไขว่าความเป็นทนายเกี่ยวกับประเด็นหนึ่ง ๆ ด้วย (กฎที่แสดงเป็น) ตัวย่ออย่างซ้ำ ๆ แล้วกลับหันหลังกลับแล้วประกาศว่าให้ปล่อยวางกฎทั้งหมด! เมื่อถูกนำกฎเดียวกันมาใช้กับตนเอง ... ปัญหาจริง ๆ มีต้นตอมาจากความจริงว่า ผู้ดูแลระบบและผู้แก้ไขมานาน ๆ ได้สร้างกรอบความคิดแบบยึดที่มั่น ซึ่งพวกเขาเห็นคนแก้ไขใหม่ ๆ เป็นผู้บุกรุกอันตรายผู้จะทำลายสารานุกรมอันงดงามของตน และดังนั้น จึงเป็นศัตรูกับหรือแม้แต่ก่อกวนพวกเขา
วิกิพีเดียยังถูกวิจารณ์ว่ามีการบังคับใช้ที่อ่อนแอเมื่อต่อต้านความเป็นพิษของชุมชนผู้แก้ไขที่คนอื่น ๆ เห็น ในกรณีหนึ่ง ผู้แก้ไขระยะยาวคนหนึ่งถูกกดดันจนฆ่าตัวตายหลังจากถูกทารุณกรรมออนไลน์โดยผู้แก้ไข และถูกระงับไม่ให้แก้ไขเว็บไซต์ ก่อนได้การช่วยชีวิต
เพื่อแก้ปัญหานี้ วิกิพีเดียมีแผนออกกฎควบคุมพฤติกรรมใหม่เพื่อสู้กับ "พฤติกรรมเป็นพิษ" การพัฒนากฎนี้จะทำเป็นสองระยะ ระยะแรกเป็นการตั้งนโยบายสำหรับกิจกรรม/เหตุการณ์ต่าง ๆ ทั้งเมื่อเป็นเหตุการณ์จริง ๆ หรือเหตุการณ์เสมือน และตั้งนโยบายสำหรับสถานที่ในระบบต่าง ๆ รวมทั้งห้องคุยและโปรเจ็กต์ของวิกิมีเดียอื่น ๆ ระยะสองเป็นโครงร่างการบังคับใช้กฎเมื่อถูกละเมิด ซึ่งคณะกรรมการของวิกิมีเดียมีแผนจะอนุมัติปลายปี 2020
ความเห็นพ้องและการตัดสินใจแบบรังผึ้ง
นักข่าวอังกฤษท่านหนึ่งเขียนบทความไว้ในเดอะไทมส์ว่า การสร้างเนื้อหาบทความอาศัยความเห็นพ้องเป็นเรื่องน่าสงสัย คือ วิกิพีเดียไม่ได้หาความจริงแต่หาความเห็นพ้อง และเหมือนกับการประชุมทางการเมืองที่ไม่รู้จักจบ ผลปลายเหตุก็จะถูกครอบครองโดยเสียงที่ดังสุดและดื้อดึงสุด
ผู้ปรึกษาของมูลนิธิวิกิมีเดียผู้หนึ่งได้กล่าวถึงมุมมองที่ไม่ถูกสัดส่วนในวิกิพีเดียว่า ในวิกิพีเดีย การอภิปรายอาจชนะได้อาศัยความทรหด ถ้าคุณสนใจมากกว่าและเถียงนานกว่า คุณมักจะได้สิ่งที่ต้องการ ผลที่ได้บ่อยครั้งมากก็คือ บุคคลหรือองค์กรที่สนใจอย่างมากในการให้วิกิพีเดียกล่าวอะไรอย่างหนึ่งโดยเฉพาะ มักจะชนะผู้แก้ไขอื่นที่พียงต้องการให้สารานุกรมสมบูรณ์ เป็นกลาง และเชื่อถือได้ (นั่นคือ) ผู้แก้ไขไม่มุ่งมั่นเท่ากันเพราะเพียงแต่ไม่เสี่ยงเสียเท่ากัน และความสนใจของเขาจึงกระจายไปมากกว่า
ส่วนสมาชิกคณะกรรมการของวิกิมีเดียกล่าวว่า การทำให้ฝ่ายตรงข้ามท้อใจเป็นกลยุทธ์สามัญของบรรดาชาววิกิพีเดียผู้มีประสบการณ์ ... ผมได้อาศัยวิธีนี้หลายครั้ง
ในบทความปี 2006 นักวิทยาการคอมพิวเตอร์อเมริกันและนักทฤษฎีดิจิตัลคนหนึ่งเรียกวิกิพีเดียว่าเป็น "สติปัญญาแบบรวงผึ้ง" ที่ "โดยมากงี่เง่าและน่าเบื่อ" แล้วถามเล่นคารมว่า "แล้วไปสนใจมันทำไม" สมมติฐานของเขาก็คือ ปัญหาก็คือกระบวนการที่นำไปสู่การพิจารณาและการใช้วิกิพีเดีย กระบวนการที่ยกมันขึ้นเป็นสิ่งสำคัญเช่นนี้เร็วถึงขนาดนี้ และนั่นเป็นส่วนหนึ่งของความดึงดูดใจของระบบชุมชนนิยมออนไลน์แบบใหม่อันเป็นรูปแบบกว้าง ๆ ที่ไม่ใช่อะไรนอกจากการฟื้นคืนแนวคิดว่า ส่วนรวมฉลาดสุด ว่ามันน่าปรารถนาที่จะมีอิทธิพลรวมอยู่เป็นคอขวดซึ่งสามารถนำส่วนรวมให้ไหลไปในทางที่ถูกสุดและแรงสุด นี่ต่างกับระบบประชาธิปไตยแบบมีผู้แทนหรือธรรมาธิปไตย แนวคิดนี้มีผลลัพธ์ที่น่ากลัวเมื่อบังคับเราให้ยอมรับโดยพวกฝ่ายขวาจัดหรือพวกฝ่ายซ้ายจัดในประวัติศาสตร์ช่วงต่าง ๆ ของมนุษย์ ความจริงว่ามันกำลังถูกนำเข้ามาเสนอใหม่ในปัจจุบันโดยนักเทคโนโลยีและนักมองอนาคตผู้มีชื่อเสียง ซึ่งเป็นกลุ่มชนที่ในหลายกรณีผมรู้จักและชอบใจ ก็ไม่ได้ทำให้มันอันตรายน้อยลงโดยประการใด ๆ
ความเห็นของนักเขียนผู้นี้ได้ความไม่เห็นด้วยที่ค่อนข้างแรง ผู้ให้คำปรึกษาเกี่ยวกับอินเทอร์เน็ตชาวอเมริกันคนหนึ่งให้ข้อสังเกตว่า วิกิพีเดียมีระบบควบคุมภายในหลายอย่าง จึงไม่ใช่เพียงกิจกรรมหมู่ที่ไร้สติปัญญา คือ
ทั้งผู้สนับสนุนและผู้ต่อต้านวาทศิลป์เรื่องสติปัญญาแบบรวงผึ้งไม่มีอะไรน่าสนใจจะกล่าวเกี่ยวกับวิกิพีเดียเอง เพราะทั้งสองกลุ่มต่างเพิกเฉยต่อรายละเอียด ... วิกิพีเดียมองได้ดีสุดว่า เป็นชุมชนมีส่วนร่วมที่ใช้กลไกควบคุมจำนวนมากและกำลังขยายมากขึ้นเพื่อจัดการกับการแก้ไขที่เสนอเป็นจำนวนมหาศาล ... ยกตัวอย่างกรณีโดยเฉพาะของวิกิพีเดีย ความชุลมุนเรื่องของนักข่าวซีเกนทอเลอร์เกี่ยวกับการลอบสังหารประธานาธิบดีเคนเนดีเป็นทั้งตัวเร่งให้พิจารณาตัวเองและให้สร้างวิธีควบคุมใหม่เพื่อแก้ปัญหาที่ปรากฏ และในบรรดาวิธีต่าง ๆ มีวิธีควบคุมรวมทั้งให้บุคคลรับผิดชอบมากขึ้น ซึ่งเป็นเรื่องที่ (ผู้กล่าวว่าวิกิพีเดียเป็น) ลัทธิเหมายุคดิจิตัล ปฏิเสธว่ามี
การสร้างกฎมากเกิน
บุคคลที่เกี่ยวข้องกับมูลนิธิวิกิมีเดียต่าง ๆ อ้างว่า นโยบายและแนวปฏิบัติที่ซับซ้อนขึ้นเรื่อย ๆ ของวิกิพีเดียกำลังขับไล่ผู้ร่วมงานใหม่ออกไป อดีตกรรมการบริหาร (Kat Walsh) ได้วิจารณ์โปรเจ็กต์ในปี 2013 ว่า "มันง่ายกว่านี้เมื่อผมเข้าร่วมในปี 2004 ... ทุกอย่างซับซ้อนน้อยกว่านี้ ... มักยากขึ้นเรื่อย ๆ สำหรับผู้มาใหม่ในการปรับตัว" ผู้ดูแลระบบวิกิพีเดียภาษาอังกฤษผู้หนึ่งมองการเพิ่มขึ้นเรื่อย ๆ ของนโยบายว่าเป็นปัญหาสำคัญ กล่าวว่า "กลุ่มคนรวมกันแบบหลวม ๆ ที่ดำเนินการเว็บไซต์ในปัจจุบัน ซึ่งประเมินว่าเป็นชายร้อยละ 90 ดำเนินการเป็นระบบข้าราชการอันเหลือทน โดยมักมีบรรยากาศไม่เป็นมิตรที่กันคนมาใหม่ผู้อาจเพิ่มการมีส่วนร่วมในวิกิพีเดียแล้วเพิ่มความกว้างขวางของบทความ"
ตามผู้จัดการโครงการของมูลนิธิวิกิมีเดียคนหนึ่ง (ต่อมาเป็นกรรมการคือ Dariusz Jemielniak) ความซับซ้อนอย่างยิ่งของกฎควบคุมเนื้อหาและควบคุมพฤติกรรมผู้แก้ไขได้กลายเป็นมากเกินซึ่งสร้างภาระการเรียนรู้แก่ผู้แก้ไขใหม่ ในงานศึกษาปี 2013 นักวิทยาศาสตร์เชิงวิจัยคนหลักของมูลนิธิวิกิมีเดียบุคคลหนึ่งได้สรุปอย่างเดียวกัน ผู้จัดการโครงการจึงได้เสนอให้เขียนและย่อกฎใหม่เพื่อลดความซับซ้อนและจำนวน
การแบ่งชั้นทางสังคม
แม้จะเข้าใจกันว่ากระบวนการของวิกิพีเดียเป็นประชาธิปไตย แต่ก็มี "คนจำนวนน้อยเป็นผู้ดำเนินงาน" รวมทั้งผู้ดูแลระบบ ผู้ดูแลสิทธิแต่งตั้ง ผู้จัดการโครงการ ผู้ตรวจสอบผู้ใช้ ผู้ไกล่เกลี่ย อนุญาโตโตุลาการ และผู้ควบคุมประวัติ ในบทความเรื่องข้อพิพาทในวิกิพีเดียปี 2007 หนังสือพิมพ์ของอังกฤษเดอะการ์เดียนพูดถึง "ปฏิกิริยาเชิงลบในผู้แก้ไขบางส่วน ผู้กล่าวว่าการบล็อกผู้ใช้เป็นการบ่อนทำลายความเปิดของโปรเจ็กต์ที่สมมุติว่ามี และความไม่สมดุลทางอำนาจระหว่างผู้ใช้กับผู้ดูแลระบบก็อาจเป็นเหตุผลหนึ่งที่ผู้ใช้บางคนเลือกที่จะก่อกวนตั้งแต่ต้น" โดยอาศัยประสบการณ์ของผู้แก้ไขคนหนึ่งที่กลายมาเป็นผู้ก่อกวนหลังจากที่การแก้ไขของเขาถูกย้อนและเขาถูกบล็อกเนื่องจากก่อสงครามแก้ไข
ท่าอากาศยานนานาชาติแอลบูเคอร์คี
ท่าอากาศยานนานาชาติแอลบูเคอร์คี (Albuquerque International Sunport; IATA: ABQ, ICAO: KABQ, FAA LID: ABQ) เป็นท่าอากาศยานพาณิชย์ ตั้งอยู่ 5 กิโลเมตร ทางทิศใต้ของเขตศูนย์กลางทางธุรกิจเมืองแอลบูเคอร์คี รัฐนิวเม็กซิโก เป็นท่าอากาศยานพาณิชย์ที่ใหญ่ที่สุดในรัฐนิวเม็กซิโก โดยในปี 2008 มีจำนวนผู้โดยสารทั้งสิ้น 6,467,263 คน
สำนักงานควบคุมคุณภาพตรวจสอบและกักกันโรค
สำนักงานควบคุมคุณภาพตรวจสอบและกักกันโรค (中华人民共和国国家质量监督检验检疫总局; General Administration of Quality Supervision, Inspection and Quarantine; AQSIQ) เป็นหน่วยงานเทียบเท่ากระทรวงภายใต้กำกับของสภารัฐมนตรีจีน ซึ่งรับผิดชอบคุณภาพของชาติ ระบบการวัดและชั่งน้ำหนัก การตรวจสอบโภคภัณฑ์เข้าและออกประเทศ การกักกันสาธารณสุขเข้าและออกประเทศ การกักกันสัตว์และพืชเข้าและออกประเทศ ความปลอดภัยของอาหารนำเข้าและส่งออก การให้คำรับรองและการแต่งตั้ง การวางมาตรฐาน ตลอดจนการบังคับใช้กฎหมายปกครอง
AQSIQ ดูแลสำนักงานควบคุมการนำเข้าและส่งออกสินค้าและสำนักงานควบคุมคุณภาพและเทคโนโลยีประจำมณฑล ยกตัวอย่างเช่น สำนักงานควบคุมการนำเข้าและส่งออกสินค้าปักกิ่งมีหน้าที่รับผิดชอบเก็บใบแสดงสถานะทางร่างกาย และใช้การจับภาพความร้อนเพื่อตรวจหาผู้โดยสารที่เป็นไข้เนื่องจากการระบาดของไข้หวัดใหญ่สายพันธุ์ใหม่ 2009 ก่อนหน้าวันที่ 16 กรกฎาคม พ.ศ. 2552
Cymonomidae
Cymonomidae เป็นวงศ์ของสัตว์พวกกุ้งกั้งปูที่อยู่ในอันดับ Decapoda
สกุลในวงศ์นี้ ได้แก่:
ประเทศจอร์แดนในโอลิมปิกฤดูร้อน 2020
ประเทศจอร์แดน จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศจอร์แดนได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 1 คน เข้าร่วมการแข่งขันใน 1 ชนิดกีฬา
อัษฎาวุธ เหลืองสุนทร
อัษฎาวุธ เหลืองสุนทร เกิดเมื่อวันที่ 26 กันยายน พ.ศ. 2515 ที่อำเภอควนขนุน จังหวัดพัทลุง เป็นนักแสดง ดีเจ และผู้กำกับละครชาวไทย จบการศึกษาระดับประถมจากโรงเรียนเทศบาลบ้านคูหาสวรรค์ ระดับมัธยมจาก โรงเรียนพัทลุง และมัธยมปลาย จาก โรงเรียนมัธยมวัดมกุฏกษัตริย์ ต่อในระดับอุดมศึกษาที่ คณะครุศาสตร์ จุฬาลงกรณ์มหาวิทยาลัย (สาขาศิลปศึกษา) ได้รับตำแหน่ง หนุ่มแพรว 1992 จากนั้นมีผลงานละครเรื่องแรกคือเรื่อง บัลลังก์เมฆ ในปี 2536 ปัจจุบันจัดรายการวิทยุอยู่ที่ 89 ชิล เอฟเอ็ม
ชีวิตส่วนตัว
เขาสมรสกับ ผาณิต เจียรวิบูลยานนท์ เมื่อ 2 กุมภาพันธ์ พ.ศ. 2552 หลังจากคบหากันมา 17 ปี มีบุตรสาว 1 คน ชื่อว่า สิงห์ เหลืองสุนทร
ระบบสนับสนุนเทคโนโลยีสารสนเทศ
ระบบสนับสนุนเทคโนโลยีสารสนเทศ (Information Technology Support Systems) หรือเรียกโดยย่อว่า (IT Support Systems) หมายถึง ระบบที่นำมาใช้ในการสนับสนุนสารสนเทศที่มีอยู่ให้เกิดประสิทธิภาพสูงสุด
ระบบสนับสนุนเทคโนโลยีสารสนเทศ
ประกอบด้วยเทคโนโลยีคอมพิวเตอร์และเทคโนโลยีสื่อสารโทรคมนาคมเป็นหลัก ความพิเศษของเทคโนโลยีทั้งสองนี้ก็ตรงที่ ต่างเป็นเทคโนโลยีที่เสริมซึ่งกันและกัน กล่าวคือ เทคโนโลยีคอมพิวเตอร์จะไม่สามารถใช้งานได้เต็มประสิทธิภาพหากเป็นเทคโนโลยีเดี่ยว
ระบบสนับสนุนเทคโนโลยีสารสนเทศ ประกอบไปด้วย หลักสำคัญในการจัดการสารสนเทศเป็นจำนวนมากซึ่งสามารถเปลี่ยนแปลงไปตามยุคสมัยและเทคโนโลยีใหม่ๆ แต่ในทางรูปแบบแนวคิดของการนำไปใช้นั้นจะมีรูปแบบที่ชัดเจนสามารถใช้วิเคราะห์และจัดการได้จากแนวคิดและแนวทางการจัดการสารสนเทศได้ตาม แนวความคิดที่ตกผลึกของกระบวนการจัดการเทคโนโลยีสารสนเทศ (Concepts and Management)
แนวความคิดที่ตกผลึกของกระบวนการจัดการเทคโนโลยีสารสนเทศ
แนวความคิดที่ตกผลึกของกระบวนการจัดการเทคโนโลยีสารสนเทศ (Concepts and Management) เป็นแนวคิดที่อยู่บนพื้นฐานของปัจจัยต่างๆ ที่จะนำระบบสนับสนุนเทคโนโลยีสารสนเทศมาเพิ่มประสิทธิภาพการทำงานของมนุษย์ ซึ่งจะมีองค์ประกอบที่ใช้แตกต่างกันไปตามภารกิจและขนาดองค์กร วัตถุประสงค์ และเงื่อนไขต่างๆ ปัจจัยเหล่านั้นที่ใช้สำหรับการตัดสินใจสามารถจำแนกออกได้ดังนี้
ระบบสารสนเทศ (Information System) (IS)
ประกอบไปด้วย การเปลี่ยนข้อมูล (Data) ไปเป็นสารสนเทศ (Information) และทำให้สารสนเทศนั้นกลายเป็นความรู้ (Knowledge) นอกจากนี้จากยังมีคำหนึ่งที่มาความหมายสืบเนื่องจากทั้ง 3 คำ คือ ผู้รู้ (Wisdom) หรือ กูรู หมายถึง บุคคลที่มีความรู้ด้านนั้นๆ จนเกิดความเชี่ยวชาญ ชำนาญการในความรู้นั้นๆ
ระบบประมวลผลธุรกรรม (Transaction Processing System)
เป็นกระบวนการที่มีการปฏิบัติงานอย่างต่อเนื่องเกิดขึ้นประจำวัน เป็นข้อมูลกระบวนการที่เกิดขึ้นซ้ำๆ เช่น ลูกค้าทำการสั่งซื้อหรือจ่ายเงิน การเก็บข้อมูลสินค้าคงคลัง ในธุรกิจที่มีการทำรายการที่เกิดขึ้นอย่างต่อเนื่อง ระบบสารสนเทศที่สนับสนุนการทำงานนี้เรียกว่าระบบประมวลผลธุรกรรม เมื่อใดก็ตามที่มีการทำธุรกรรมหรือปฏิบัติงานในลักษณะดังกล่าวข้อมูลที่เกี่ยวข้องจะเกิดขึ้นทันที เช่น ทุกครั้งที่มีการขายสินค้า ข้อมูลที่เกิดขึ้นก็คือ ชื่อลูกค้า ประเภทของลูกค้า จำนวนและราคาของสินค้าที่ขายไป รวมทั้งวิธีการชำระเงินของลูกค้า ระบบนี้จะมีการจัดกลุ่มข้อมูลลักษณะเหมือนกันไว้ด้วยกันการคิดคำนวณ เพื่อให้ได้ผลลัพธ์ที่เป็นประโยชน์ ทำการจัดเรียงข้อมูลเพื่อทำให้การประมวลผลง่ายขึ้นและทำการสรุปข้อมูล เป็นการลดขนาดของข้อมูลให้เล็กหรือกะทัดรัดขึ้น มีการเก็บ (Storage)การบันทึกเหตุการณ์ที่มีผลต่อการปฏิบัติงานแต่งานส่วนใหญ่ของ TPS จะเกิดขึ้นในระดับปฏิบัติการมากกว่า
ระบบสารสนเทศเพื่อการจัดการ (Management Information Systems) (MIS)
คือ ระบบประมวลผลรายการที่ครอบคลุมกิจกรรมหลัก ๆ ขององค์กร แต่จะแตกต่างจากระบบประมวลผลรายการที่ ระบบสารสนเทศเพื่อการจัดการ ช่วยสนับสนุนการตัดสินใจของผู้บริหาร และออกรายงานต่างๆ ที่จำเป็นสำหรับใช้ตัดสินใจ ซึ่งจะเป็นรายงานสรุปข้อมูลต่างๆ ซึ่งไม่ใช่งานประจำที่ทำอยู่ทุกวัน เหมือนกับระบบประมวลผลรายการ ระบบสารสนเทศเพื่อการจัดการ ยังใช้สำหรับการวางแผน การติดตามและควบคุมงานในองค์กรด้วย ซึ่งผู้บริหารระดับล่าง และกลางเป็นผู้ใช้งาน
ระบบการจัดการความรู้ (Knowledge Management System)
ระบบการจัดการความรู้ (Knowledge Management System) เป็นกระบวนการที่จะช่วยให้เกิดพัฒนาการของความรู้ หรือการจัดการความรู้ที่จะเกิดขึ้นภายในองค์กร มีทั้งหมด 7 ขั้นตอน คือ
ระบบขับเคลื่อนองค์กรที่พัฒนาสืบทอดต่อกันมา (Legacy System)
ระบบขับเคลื่อนองค์กรที่พัฒนาสืบทอดต่อกันมา เป็นระบบการทำงานเดิมที่เคยมีอยู่แล้วภายในองค์กร เป็นระบบที่มีความสำคัญกับการทำงานขององค์กร การเปลี่ยนแปลงองค์กรเข้าสู่องค์กรที่มีความทันสมัยในด้านเทคโนโลยีมากขึ้น legacy System จะมีผลและเป็นปัจจัยสำคัญที่ผู้พัฒนาจะต้องคำนึกถึง เนื่องจากว่า legacy System มักจะเกี่ยวข้องกับการทำงานประจำของพนักงานภายในองค์กร การเปลี่ยนแปลง หรือ การนำระบบใหม่ๆมาแทนที่ระบบเก่าจึงเกี่ยวข้องกับบุคคลภายในองค์กร และควบคุมได้ค่อนข้างยาก
ระบบวิสาหกิจ (Enterprise System)
คือระบบหรือกระบวนการต่างๆ ที่ใช้ทั้งองค์กร เพื่อใช้ทรัพยากรต่างๆร่วมกัน เพื่อช่วยให้การทำงานสะดวก และมีประสิทธิภาพมากขึ้น จะใช้ Database และ Data ร่วมกัน ซึ่งจะคอยจัดการระบบสารสนเทศ โดยรวมเอา Business Process หลักๆขององค์กรเข้ามารวมไว้เป็นหนึ่งเดียว
การได้มาซึ่ง Enterprise systems
ส่วนประกอบอื่นๆที่ช่วยสนับสนุนระบบเทคโนโลยีสารสนเทศ
นอกจากแนวคิดระบบใหม่ๆที่ช่วยสนับสนุนสารสนเทศได้แล้ว ยังมีส่วนประกอบอื่นๆที่เกิดขึ้นมาเพื่อสนับสนุนแนวคิดระบบเทคโนโลยีสารสนเทศ เช่น
Service-oriented architecture (SOA)
คือ การนำแนวคิดด้านสถาปัตยกรรมแอปพลิเคชันที่มีการเรียกใช้บริการที่อยู่บนเน็ตเวิร์คหรืออิน6เทอร์เน็ต หรือมี การให้บริการแก่แอปพลิเคชันอื่นๆ ในการวางโครงสร้างพื้นฐานด้านไอทีให้กับองค์กร โดยอาศัยหลักการเว็บเซอร์วิสซึ่งเป็นแค่เครื่องมือในการใช้งานภายในองค์กรถือเป็นแนวคิดที่ต้องสร้างเองในองค์กร
SOA แบ่งเป็น 2 คำ Service-Oriented และ Architecture ทั้งนี้ หลายคนมองว่า SOAคือเว็บเซอร์วิสแต่จริงๆแล้วไม่ใช่เพราะเว็บเซอร์วิสเป็นแค่เครื่องมือในการใช้งาน ดังนั้น SOA จึงไม่ใช่สินค้า หาซื้อไม่ได้ แต่มันคือแนวคิดที่ต้องสร้างเองในองค์กร
ส่วนที่เกี่ยวข้องกับ SOA ประกอบด้วย 4 ส่วนคือ
SOA มีประโยชน์อย่างไร SOA มีประโยชน์อย่างมากทั้งบริษัทเอกชนและองค์กรในภาครัฐ  โดยถ้ามองในแง่ของบริษัทเอกชน   SOA จะช่วยทำให้เกิดการรวบรวมข้อมูลและแลกเปลี่ยนข้อมูลทางธุรกิจได้ง่าย  ทำให้สามารถทำธุรกรรมต่าง ๆ ร่วมกัน โดยไม่ขึ้นกับแพลตฟอร์มของบริษัทนั้น ๆ
โปรแกรมประยุกต์ใช้งานตามภารกิจเฉพาะ (software-as-a-service : SaaS)
The software as a service business model เป็นโมเดลทางด้านธุรกิจที่กำลังเป็นที่นิยม โดยแนวความคิดพื้นฐานเป็นการเอามาแทนที่การขายซอร์ฟแวร์ แบบเก่า  ที่มีราคาแพง  และการติดตั้งที่ยุ่งยาก น่ารำคาญออกไป  โดยผู้ใช้งานสามารถเข้าถึงการใช้งานผ่านระบบเครือข่าย  หรือตัว Internet Browser ดังนั้นจึงไม่จำเป็นต้องซื้อฮาร์ดแวร์  หรือ ซอร์ฟแวร์  โดยผู้ใช้งานจะจ่ายเพียงแค่ค่าคิดบริการการเป็นสมาชิก  หรือค่าบริการตามที่ใช้งานจริง (pay per usage) ซึ่งจะเป็นการลดค่าใช้จ่ายลงไปได้ SaaS on demand model ยังเป็นบริการที่สามารถพัฒนาต่อเนื่องได้ตลอดเวลา กับความต้องการที่มีการเปลี่ยนแปลงอยู่บ่อย ๆ สามารถดัดแปลงได้ง่าย  เข้ากับองค์กร  การบำรุงรักษา  จะเพียงพอกับทรัพยากร  และตามความต้องการ  และการคำนวณค่าใช้จ่ายทางด้านการบำรุงรักษาจะเป็นอัตราที่แน่นอน  และเป็นค่าใช้จ่ายที่ไม่สูงมากนัก
SaaS และ SOA
Implementing SaaS : The Utility Computing Concept.
Utility computing หมายถึงการให้บริการการประมวลผล มีความเสถียร และปลอดภัย เหมือนกับการให้บริการไฟฟ้า น้ำประปา หรือโทรศัพท์ เป้าหมายของ utility computing คือการให้บริการทรัพยากรสำหรับการประมวลผลตามความต้องการได้จากทุกแห่งทั่วโลก ตลอดเวลาและตามความต้องการ ปลอดภัย ประสิทธิภาพที่วัดได้ ราคาที่ขึ้นอยู่กับการใช้งานของคุณ ขนาดที่ยืดหยุ่น และง่ายในการบริหารจัดการ ในส่วนของการใช้งานระดับองค์กร จะช่วยลดเงินที่ต้องสูญเสียไปอย่างมหาศาล ไอบีเอ็ม (IBM) On-Demand project, HP, Microsoft, Oracle SAP และบรรดาบริษัทซอฟต์แวร์รายใหญ่ อยู่เบื้องหลังแนวความคิดนี้
ถ้าสำเร็จ Utility computing จะเปลี่ยนเส้นทางการขายซอฟต์แวร์ การจัดส่ง และการใช้งานในโลก ผู้เชี่ยวชาญบางคนเชื่อว่าซอฟต์แวร์ทุกชนิดจะกลายมาเป็นบริการและขายแบบเหมือนบริการทุกวันนี้
วิสาหกิจเชิงเสมือนจริง (Virtualization)
เป็นแนวความคิดใหม่ ๆ หลายครั้งที่จะนิยามความหมายว่า "เทคโนโลยีสารสนเทศ" ซึ่งส่วนใหญ่ประเภทของวิสากิจเชิงเสมือนจริง คือ hardware virtualization แต่โดยทั่วไป วิสาหกิจเชิงเสมือนจริงแยกจากการใช้ประโยชน์ในธุรกิจ และข้อมูลจากทรัพยากรสารสนเทศ ซึ่งวิสาหกิจเชิงเสมือนจริงนั้นยอมรวมกับทรัพยากรสารสนเทศ ด้าน Hardware, Server และรวมถึงทรัพยากรต่างๆที่ต้องการ
ชนิดของวิสาหกิจเสมือนจริง มีดังนี้
สรุป เทคโนโลยี Virtualization เป็นเทคโนโลยีที่มีประโยชน์และได้รับความสนใจอย่างมากในปัจจุบัน นอกจากนั้นยังส่งผลกระทบต่อบุคคลกลุ่มต่างๆ ในลักษณะที่แตกต่างกันไป โดยขึ้นอยู่กับบทบาทและแง่มุมของแต่ละกลุ่มบุคคลไม่ว่าจะเป็นกลุ่มผู้ผลิตและผู้บริโภคที่จะพิจารณา
กลุ่มคนซึ่งเพิ่มมูลค่าให้กับองค์กร (Knowledge Workers)
ปัจจุบันสังคมได้ปรับเปลี่ยนจากระบบเศรษฐกิจที่เน้นการผลิตไปสู่การบริการและความรู้ และองค์กรชั้นนำส่วนใหญ่เชื่อว่า "ความรู้" คือทรัพย์สินที่สำคัญและจะเป็นตัวสร้างความได้เปรียบเชิงการแข่งขัน เพราะความรู้ลอกเลียนแบบกันยากแต่ต้องบริหารจัดการเอง ทำให้กระแสตื่นตัวเรื่อง การบริหารความรู้เป็นที่นิยมอย่างมาก ขณะเดียวกันกลุ่มคนที่ปฏิบัติงานบนฐานขององค์ความรู้ หรือที่เรียกว่า "Knowledge Workers" ซึ่งเป็นพลังสำคัญของระบบเศรษฐกิจสังคมใหม่ ก็กลายเป็นจุดสนใจมากขึ้น
มีนักวิชาการให้ความหมายของคำว่า Knowledge Workers ว่ากลุ่มคนซึ่งเพิ่มมูลค่าให้กับองค์กร โดยแปลงและประมวลผลข้อมูลให้กลายเป็นข้อมูลข่าวสารใหม่ ซึ่งจะนำไปใช้ในการค้นหาและแก้ปัญหาขององค์กร เพิ่มผลประโยชน์ให้กับองค์กร พวกเขาสร้างความร่วมมือและทำงานร่วมกับคนอื่น เรียนรู้จากผู้อื่น พร้อมที่จะเสี่ยงและเรียนรู้จากความผิดพลาด ไม่ใช่แค่เพียงแต่จ้องจะวิพากษ์วิจารณ์จับผิดผู้อื่น กล่าวโดยสรุป Knowledge Workers ก็คือคนที่แก้ปัญหา ใช้สติปัญญาไม่ใช่งานแรงงานหรือธุรการงานประจำ พวกเขาต้องการความอิสระในการปฏิบัติงานสูง ใส่ใจต่อคุณภาพของการตัดสินใจและการใช้วิจารณญาณ มีความรู้พื้นฐานที่คนอื่นเลียนแบบได้ยาก สามารถในการแยกแยะ สร้าง ใช้ และพัฒนาข้อมูลข่าวสาร ตลอดจนองค์ความรู้ให้มีความลึกซึ้งขึ้นกว่าเดิม เพื่อผลประโยชน์คือความสำเร็จขององค์กร
กิจกรรมและบทบาทของเทคโนโลยีสารสนเทศ
กิจกรรมและบทบาทของเทคโนโลยีสารสนเทศสามารถแบ่งออกได้เป็นสามระดับคือ
Anarthruridae
สกุลในวงศ์นี้ ได้แก่:
หินบูรณ์
เมืองหินบูรณ์ (ເມືອງຫິນບູນ) เป็นเมืองที่ตั้งอยู่ทางทิศเหนือของแขวงคำม่วน ประเทศลาว เดิมเรียกชื่อว่าเมืองฟองวินห์
จักรวรรดิละติน
จักรวรรดิละติน หรือ จักรวรรดิละตินแห่งคอนสแตนติโนเปิล (Latin Empire หรือ Latin Empire of Constantinople, Imperium Romaniae (จักรวรรดิโรมาเนีย )) เป็นชื่อที่ใช้โดยนักประวัติศาสตร์ที่หมายถึงนครรัฐครูเสดที่ก่อตั้งโดยผู้นำต่างๆ ของสงครามครูเสดครั้งที่ 4 จากบริเวณที่ยึดได้จากจักรวรรดิไบแซนไทน์ จักรวรรดิละตินก่อตั้งขึ้นหลังการยึดเมืองคอนสแตนติโนเปิลใน ค.ศ. 1204 และรุ่งเรืองอยู่จนกระทั่งปี ค.ศ. 1261 จักรวรรดิละตินตั้งใจจะเป็นจักรวรรดิที่มาแทนจักรวรรดิไบแซนไทน์ต่อจากจักรวรรดิโรมันในตะวันออกโดยมีพระจักรพรรดิโรมันคาทอลิกเป็นประมุขแทนพระจักรพรรดิอีสเติร์นออร์โธด็อกซ์ของไบแซนไทน์
บอลด์วินที่ 9 เคานท์แห่งฟลานเดอร์สได้รับการสวมมงกุฎให้เป็นพระจักรพรรดิองค์แรกของจักรวรรดิในพระนาม สมเด็จพระจักรพรรดิบอลด์วินที่ 1 เมื่อวันที่ 16 พฤษภาคม ค.ศ. 1204 แต่จักรวรรดิละตินไม่สามารถสร้างอิทธิพลทางการเมืองหรือทางเศรษฐกิจเหนือบริเวณต่างๆ ที่เดิมเคยเป็นอาณาบริเวณการปกครองของจักรวรรดิไบแซนไทน์ โดยเฉพาะเวนิส หลังจากที่ได้รับชัยชนะทางการทหารในระยะแรกแล้ว จักรวรรดิก็เสื่อมโทรมลงเป็นลำดับ ความอ่อนแอยิ่งเพิ่มมากขึ้นเมื่อมีความขัดแย้งเป็นระยะๆ กับรัฐต่างๆ ในบัลเกเรียและกรีก ในที่สุดก็สูญเสียต่อจักรวรรดิไนเซีย ภายใต้การนำของสมเด็จพระจักรพรรดิไมเคิลที่ 8 พาเลโอโลกอส ในปี ค.ศ. 1261 พระจักรพรรดิองค์สุดท้ายของจักรวรรดิคือ สมเด็จพระจักรพรรดิบอลด์วินที่ 2 ผู้เสด็จหนีไปลี้ภัย แต่ตำแหน่งพระจักรพรรดิยังคงมีอยู่ต่อมา โดยมีผู้อ้างสิทธิต่อมาจนถึงคริสต์ศตวรรษที่ 14
มหาวิทยาลัยเทคโนโลยีราชมงคลล้านนา พิษณุโลก
มหาวิทยาลัยเทคโนโลยีราชมงคลล้านนา พิษณุโลก เป็นเขตพื้นที่การศึกษาในสังกัด มหาวิทยาลัยเทคโนโลยีราชมงคลล้านนา สำนักงานคณะกรรมการการอุดมศึกษา กระทรวงศึกษาธิการ มีชื่อเสียงในการจัดการศึกษาด้านการเกษตรกรรม หรือที่รู้จักกันในนาม "เกษตรบ้านกร่าง" ปัจจุบันมีนักศึกษาในสังกัดจำนวน 1,136 คน
ประวัติ
วิทยาเขตพิษณุโลก เดิมชื่อว่า "โรงเรียนเกษตรกรรมพิษณุโลก" ตั้งอยู่เลขที่ 52 หมู่ 7 ตำบลบ้านกร่าง อำเภอเมืองพิษณุโลก จังหวัดพิษณุโลก มีเนื้อที่ทั้งหมด 572 ไร่ 3 งาน 15 ตารางวา ก่อตั้งเมื่อวันที่ 23 กันยายน พ.ศ. 2496 และต่อมาในปี พ.ศ. 2497 ได้เปิดรับนักเรียนที่จบชั้นประถมปีที่ 4 เข้าศึกษาต่อหลักสูตรมัธยมอาชีวศึกษาตอนต้น เป็นมัธยมศึกษาตอนปลาย หลักสูตร 3 ปี ในปี พ.ศ. 2507 ได้ขยายจากมัธยมอาชีวศึกษาตอนต้น เป็นมัธยมอาชีวศึกษาตอนปลายเกษตรกรรม (3 ปี) และในปี พ.ศ. 2518 จึงได้ย้ายมาสังกัดวิทยาลัยเทคโนโลยีและอาชีวศึกษา เป็น วิทยาเขตเกษตรพิษณุโลก และเปิดสอนในระดับประกาศนียบัตรวิชาชีพชั้นสูง (ปวส.) ต่อมาในปี พ.ศ. 2535 จึงได้เปิดทำการสอนในระดับปริญญาตรีเป็นครั้งแรก กระทั่งในปี พ.ศ. 2548 สถาบันเทคโนโลยีราชมงคล ได้ยกฐานะเป็นมหาวิทยาลัยเทคโนโลยีราชมงคลล้านนา จึงได้ปรับเปลี่ยนสถานะดังเช่นปัจจุบัน